Um helgina fór fram Northern Light Bridge Festival á Siglufirði . Það er Bridgefélag Siglufjarðar sem heldur mótið , nú í þriðja sinn . Á föstudag fór fram parakeppni , en sveitakeppni á laugardag og sunnudag . Fyrstu verðlaun í sveitakeppni . Northen Light Bridge Festival í íþróttahúsinu á Siglufirði . Keppendur voru flestir íslenskir en auk þess var eitt par frá Danmörku og annað frá Svíþjóð . Margir sterkir spilarar tóku þátt í mótinu . Keppnisstjóri var Vigfús Pálsson frá Reykjavík . Vigfús Pálsson stjórnaði keppninni . Alls tóku um 100 manns þátt í parakeppninni á föstudag . Sigurvegarar í parakeppni voru Kristján Már Gunnarsson og Gunnlaugur Sveinsson . Kristján Már Gunnarsson og Gunnlaugur Sveinsson sigruðu parakeppnina . Aðalsteinn Jörgensen og Sigurður Sverrisson hrepptu annað sætið í parakeppni . Ragnar Magnússon og Steinar Jónsson lentu í þriðja sæti parakeppninnar . Í sveitakeppni tóku þátt 120 manns . Sigursveitirnar voru : TM Selfossi fyrsta sæti , Hótel Hamar annað sæti og Lögfræðistofa Íslands í þriðja sæti . TM Selfossi vann sveitakeppnina . Annað sæti í sveitakeppni hlaut Hótel Hamar . Lögfræðistofa Íslands náði þriðja sæti í sveitakeppni mótsins . Bridgefélag Siglufjarðar hélt upp á 80 ára afmæli á laugardagskvöld , með veislu á Rauðku . Við það tækifæri voru þær Sigrún Þór , Kristín Bogadóttir , Karólína Sigurjóns og Guðrún Jakobína heiðraðar fyrir gott framlag á mótinu í umgjörð og veitingum . “ Þeir segja það nokkrir karlmenn hérna að þetta bridgefélag væri ekki til ef við værum ekki ” , sagði ein þeirra í samatali við Trölla . Heiðurskonurnar fjórar í eldhúsinu , þær Guðrún , Kristín , Karólína og Sigrún . Gunnar I Birgisson var einnig heiðraður , með blómum og koníaki , fyrir að koma upp mótinu “ Northern Light Bridge Festival ” á Siglufirði . Gunnar hefur verið mjög ötull og öflugur stuðningsmaður þessa móts , og ólíklegt að af því hefði orðið án hans tilstillis . Frá miðjum október er spilað vikulega í Bridgefélagi Siglufjarðar yfir veturinn .